ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

105-Е.03.01-7610/4 -2018

19.02.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број JН/3000/0733/2017 (1611/2017), за набавку : Поправка и замена ватросталних конструкција блокова ТЕНТ-А у 2018.години, ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У делу Техничка спецификација, на страници 7/93 конкурсне документације, у делу под називом „обавеза изабраног понуђача“, између осталог неведено је:

* „Обезбеди: привремене објекте за ускладиштење грађевинског, осталог и опасног материјала, објекте за боравак, смештај и исхрану радника, алата, објекте за техничко особље и др.
* Набављени материјал складишти на прописан начин и место које одобри Наручилац и користи га у свему по инструкцијама и одобрењу Наручиоца.“

У делу Техничка спецификација, на страници10/93 конкурсне документације, у делу под називом „обавеза Наручиоца“ неведено је:

**„ОБАВЕЗА НАРУЧИОЦА ЈЕ:**

- Да обезбеди привремено коришћење електричне енергије и воде за потребе извршења радова.

- Да организује стручно-техничку контролу квалитета обављених радова.»

Имајући у виду да понуђач „радове изводи у континуитету без прекида радних операција, у I,II и III смени, викендима и празницима, до потпуног окончања посла, али не без присуства представника Наручиоца“ неопходно је да Наручилац прецизира напред наведене одредбе.

Да ли се под појмом коришћења електричне енергије и воде подразумева електрична енергија и вода на месту рада или на месту привремених објектата за ускладиштење грађевинског, осталог и опасног материјала, објеката за боравак, смештај, исхрану и хигијенско-санитарне потребе радника, алата, објектата за техничко особље и др.“

Мишљења смо да се напред наведени део конкурсне документације који се односи на обавезе наручиоца треба изменити и да након измене треба да гласи:

* „Да обезбеди уређени простор са адекватним прикључцима на водовод и канализацију и електричну енергију за постављање привремених објеката за ускладиштење грађевинског, осталог и опасног материјала, објекaта за боравак, смештај, исхрану и хигијенско-санитарне потребе радника, алата, објекaта за техничко особље и др.“
* „Да организује стручно-техничку контролу квалитета обављених радова.“

**ОДГОВОР 1:** Под појмом коришћења електричне енергије и воде подразумева се електрична енергија и вода на месту рада, тј. за потребе извршења радова како је у конкурсној документацији наведено**.** Наручилац остаје при условима из конкурсне документације, јер није у могућности да у том делу измени модел уговора, односно не може Избраном понуђачу пружи захтеване услове.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

КОМИСИЈА

\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_